Em dic Jens Bergensten, però em diuen Jeb.
Sóc el desenvolupador en cap de Minecraft, aquí a mojang.com.
Crec que vaig començar a programar als 11 o 12 anys
perquè volia fer jocs.
Un amic del meu pare em va dir que per fer jocs, cal programar.
I així vaig començar.
M'agrada pensar i dissenyar l'arquitectura de les coses.
Això és el que m'encanta de Minecraft.
Durant la propera hora, aprendreu els bàsics de la informàtica
programant l'Àlex o l'Steve perquè es moguin
per una simulació del món de Minecraft.
La programació tradicional normalment és en text,
però avui utilitzarem blockly:
un sistema amb blocs que podem arrossegar i deixar anar per escriure programes.
Per dins, esteu creant codi Javascript.
Els conceptes que aprendreu són el que els programadors utilitzen cada dia
i són els fonaments de la informàtica.
Aquí a Mojang fem servir aquests mateixos conceptes
per fer anar el Minecraft.
Abans que comenceu, escollireu un personatge.
Jo trio l'Àlex.
Escrivim codi per fer un programa
que l'ajudi a moure's per la pantalla.
Teniu la pantalla dividida en tres.
A l'esquerra, hi teniu Minecraft, on s'executarà el vostre programa.
Les instruccions de cada nivell són a sota.
La zona del mig és la barra d'eines
i tots aquests blocs són ordres que dirigeixen les accions de l'Àlex.
L'espai en blanc de la dreta és l'espai de treball,
aquí construirem el programa.
Si arrosseguem el bloc de moure's endavant a l'espai de treball i executem, què passa?
L'Àlex es mou un espai endavant.
I si volem que faci alguna cosa més a continuació?
Podem afegir un altre bloc al nostre programa.
Agafaré el bloc de girar a la dreta
i l'arrossegaré a sota el bloc de moure's endavant
fins que aparegui aquesta línia taronja.
I el deixaré anar i els dos blocs s'uniran.
Quan tornem a executar,
l'Àlex farà les accions apilades a l'espai de treball, de dalt a baix.
I si volem eliminar un bloc,
l'arrosseguem de l'espai de treball a la barra d'eines.
Per desfer els canvis i tornar a començar el nivell,
fem servir el botó de reinici a dalt a la dreta de l'espai de treball.
Una altra cosa, veieu el trianglet als blocs de girar?
Aquests triangles volen dir que podeu escollir una opció diferent.
Comencem a programar!